（台）台灣路名拼音，gah國際化有啥物關係？
真正是有影烏白亂報。講啥物基隆市e幾條重要道路e路名，因為保留音譯e台語發音，定定互本地儂gah外國儂攏看無。我看伊所舉e例，中正路是用通用拼音，拼做diong-zing-lo，劉銘傳是用教會羅馬字，是拼做lau-ben-thoan。連in家己攏無統一。毋管是按怎，若是bheh用台語做拼音，毋是講袂當，是應該ai統一較好。 正爿圖e資料來源：自由時報 毋管是啥物物件，若是無學，著袂曉，三字經毋是ma有講：「人不學，不知義」（rin but hak，but di ghi）。恁若是無學過寫字，干那會曉講話，著是青瞑牛(cenn-me-ghu)，拼音ma是仝款。 以前漢人來到台灣e時，攏是平埔族原住民塊dua e所在，所以若是毋知遮是啥物所在，攏會問原住民講，這是啥物所在。比如講北投(bak-dau)，iah是講艋舺(bhang-gah)攏是原住民e稱呼，艋舺是獨木舟(dok-bhok-ziu)。雖然漢人來遮ma有產生真濟家己e地號名，毋閣對原住民e稱呼ma是攏保留落來。 今仔日基隆用hoklor話為標準來標音(ma zia幾個路名nia-nia)，因為毋是用華語做拼音，著互遮e記者笑，講啥物阿啄仔連華語攏講袂好勢，哪會曉講台語，真是糞埽。因為會記得在台協會有一個處長ma是講台語講gah真好勢。記者in想講ai會曉講華語zia會曉講台語，根本著是笑死儂e講法。而且這gah啥物國際化有啥物關係，真正是笑死人。 華語ma無啥物法律e地位，無任何e法律規定講伊是國語，法律若是無規定，當然地方政府想bheh按怎創，是in e權責。外國儂若是有看著地圖，對著仝款e路牌，當然ma會當揣著bheh揣e路。若是袂曉，用這去坐計程車ma會當問司機，司機攏差不多聽有台語，聽著這，反勢聽較有咧。 記者對台語真是有真大e歹意，攏是用華語來思考，你掠準講外國儂著一定看有用華語e拼音啊，笑死儂毋遮按呢。 拄即看著有儂gah昨e自由時報e報導kng咧PTT e TW-language版頂guan， 竟然連自由e標題ma是寫 台漢音英譯路並陳 外人看嘸。真正是拾角(kioh-gak)啊！ 交通部竟然講啥物基隆應該是毋著e，笑死儂。中央只是講推sak通用拼音，ma無任何法律規定ai用華語，而且按照道路e法規，zia e路牌是地方塊管e。 hit個網友講其實只要地圖gah路牌仔仝款著好囉，外國儂管你用啥物拼音，gah我e意見仝款。